การใช้ความรุนแรงกับแฟน

การใช้ความรุนแรงกับแฟน (dating violence) หรือ การทารุณกรรมแฟน (dating abuse) ถูกให้ความหมายว่าเป็นการใช้ความรุนแรง หรือ การข่มขู่ว่าจะใช้ความรุนแรง ที่เกิดขึ้นระหว่างคู่ที่อยู่ในระหว่างการเดทหรือการจีบ และยังไม่แต่งงาน สิ่งนี้ยังหมายถึงการที่คนใดคนหนึ่งในความสัมพันธ์พยายามคงอำนาจและควบคุมอีกคนหนึ่งโดยใช้ความรุนแรงหรือการทารุณกรรม โดยอาจอยู่ในรูปแบบของการประทุษร้ายทางเพศ, การคุกคามทางเพศ, การข่มขู่, การทำร้ายร่างกาย, การข่มเหงทางวาจา ทางจิต หรือ ทางอารมณ์, การทำร้ายทางสังคม, และการเฝ้าติดตาม อาจรวมถึง การกรรโชกทางอารมณ์, การทารุณกรรมทางเพศ, ทารุณกรรมทางร่างกาย และการชักใยทางจิตวิทยา
การใช้ความรุนแรงกับแฟนพบได้ในทุกชาติพันธุ์ อายุ เส้นสังคมและเศรษฐกิจ สถาบันเพื่อความตระหนักเกี่ยวกับความรุนแรงในความสัมพันธ์ บรรยายการใช้ความรุนแรงกับแฟนว่าเป็น "รูปแบบพฤติกรรมที่ใช้ความรุนแรงและบีบบังคับเพื่อคงอำนาจและการควบคุมต่อคู่ครองปัจจุบันหรือคู่ครองในอดีต"

**ข้อมูลของผู้กระทำและเหยื่อ**
คนทุกเพศทุกวัยสามารถตกอยู่ในความสัมพันธ์ที่มีการทำร้าย ไม่ว่าจะมีชาติพันธุ์แบบใด รายได้เท่าไหร่ก็ตาม ทว่ามีลักษณะบางอย่างที่ผู้กระทำและเหยื่อมักมี
สถาบันสนับสนุนทางเลือกสำหรับความรุนแรงบรรยายผู้กระทำว่ามัก ขี้อิจฉาและขี้หวง, มีความมั่นใจที่ล้นหลาม, มีการแกว่งของอารมณ์ หรือ มีประวัติการใช้ความรุนแรงหรือโมโห, พยายามแยกตัวแฟนออกจากครอบครัว เพื่อน และเพื่อนร่วมงาน, และมีแนวโน้มที่จะว่าโทษสิ่งอื่น
ส่วนเหยื่อในความสัมพันธ์ที่มีการทำร้ายมักมีลักษณะเช่น บาดแผลตามร่างกาย, หายไปจากที่ทำงานหรือโรงเรียน, มีความเปลี่ยนแปลงทางอารมณ์หรือบุคลิกภาพ, ดื่มแอลกอฮอล์หรือใช้ยาเสพติดมากขึ้น, และออกห่างจากครอบครัวและเพื่อน เหยื่ออาจโทษว่าความรุนแรงมีต้นเหตุจากตนเองเพื่อลดความรุนแรงของอาชญากรรม สิ่งนี้มักทำให้เหยื่อเลือกที่จะอยู่ในความสัมพันธ์ที่มีการทำร้าย
สเตราส์ (พ.ศ. 2548) อ้างว่าแม้ผู้ชายจะสร้างการบาดเจ็บที่มากกว่าในความรุนแรงในครอบครัว นักวิจัยและสังคมไม่ควรมองข้าม อาการบาดเจ็บที่ทำโดยผู้หญิง โดยเขายังบันทึกว่า การกระทำโดยผู้หญิงอาจดูเหมือนเล็กน้อยทว่าอาจส่งผลร้ายแรงได้:
 การทำร้ายแบบ 'เล็กน้อย' โดยผู้หญิงเป็นปัญหาใหญ่เช่นกัน แม้เมื่อพวกมันไม่ทำให้เกิดการบาดเจ็บ เพราะว่าพวกมันทำให้ผู้หญิงตกอยู่ในอันตรายจากการเอาคืนที่ร้ายแรงกว่ามากโดยผู้ชาย ... การที่จะจบ 'การทำร้ายภรรยา' เป็นการสำคัญที่ผู้หญิงจะหยุดสิ่งที่หลายคนเรียกว่าเป็นรูปแบบที่ 'ไม่เป็นอันตราย' เช่น การตบ, เตะ, หรือ โยนสิ่งของใส่ผู้ชาย ผู้ยังคงพฤติกรรมอุกอาจและ 'ไม่ยอมฟังเหตุผล'
ในทางเดียวกัน Deborah Capaldi  รายงานว่างานวิจัยความยาว 13 ปีพบว่าการรุกรานของผู้หญิงต่อผู้ชายมีความสำคัญเท่า ๆ กับ โอกาสการใช้ความรุนแรงของผู้ชาย ในการทำนายความน่าจะเป็นของความรุนแรงโดยรวม: "ด้วยความที่ความรุนแรงต่อคู่ครองเกิดขึ้นจากทั้งสองฝ่าย และทั้งผู้ผญิงและผู้ชายเป็นตัวเริ่ม การป้องกันและวิธีการรักษาควรพยายามลดความรุนแรงของผู้หญิงเช่นเดียวกับความรุนแรงของผู้ชาย โดยวิธีนี้มีโอกาสมากกว่าที่จะเพิ่มความปลอดภัยของผู้หญิง" อย่างไรก็ตาม งานวิจัยของ Capaldi  เพ่งความสนใจไปที่วัยรุ่นที่มีความเสี่ยง ไม่ใช่ผู้หญิงทั่วไป ดังนั้นไม่จึงไม่สามารถนำมาใช้กับประชากรทั้งหมด

**คุณลักษณะ**

**การห่มเหงทางอารมณ์**
 เขา/เธอ กลัวแฟนของตน- เขา/เธอ กลัวที่จะทำให้แฟนโกรธและไม่สามารถแม้แต่จะไม่เห็นด้วยกับแฟน- เขา/เธอ ถูกแฟนทำให้อับอายและขายหน้า

**การข่มเหงทางจิต**
 แฟนขู่ว่าจะใช้ความรุนแรงกับ เขา/เธอ หรือ ต่อตนเอง เช่น การพูดว่า "หากเธอทิ้งฉันไป ฉันจะฆ่าตัวตาย"

**การทารุณกรรมทางเพศ**
 แฟนบังคับให้คู่ของ เขา/เธอ มีเพศสัมพันธ์กับ เขา/เธอ- เขา/เธอ กลัวที่จะปฏิเสธเมื่อแฟนขอร่วมเพศด้วย- แฟนไม่ให้ความเคารพต่อ เขา/เธอ ทว่าสนใจเพียงการตอบสนองความต้องการทางเพศของตนเท่านั้น- แฟนไม่สนใจต่อผลของการร่วมเพศ หรือความรู้สึกของคู่

**การทารุณกรรมทางร่างกาย**
 เขา/เธอ ถูกแฟนทำร้ายร่างกายโดย- แฟนเคยยึดไม่ให้ เขา/เธอ ขยับ, ผลัก, หรือ แม้กระทั่ง ต่อย,เตะ, หรือปาของใส่ เขา/เธอ

**พฤติกรรมทางการควบคุม**
 แฟนพยายามห้าม เขา/เธอ ไม่ให้พบกับเพื่อน- เขา/เธอ ถูกห้ามไม่ให้ติดต่อครอบครัว- เขา/เธอ ถูกบังคับให้เลือกระหว่างแฟน กับ ครอบครัวและเพื่อน- แฟนยืนยันว่าต้องการจะรู้ว่า เขา/เธอ อยู่ที่ไหนตลอดเวลาและขอให้อธิบายเหตุผลของทุกอย่างที่ทำ- แฟนจะโมโหมากหาก เขา/เธอ พูดกับ หญิง/ชาย อื่น- แฟนคาดหมายให้ เขา/เธอ ขออนุญาตก่อนจะดูแลสุขภาพตนเอง- แฟนกำหนดชุดที่ เขา/เธอ ใส่และรูปแบบที่ เขา/เธอ ปรากฏในสาธารณะ

**ดูเพิ่ม**
 การข่มขืนแฟน- Loveisrespect, National Teen Dating Abuse Helpline ของNational Domestic Violence Hotline- Sexual bullying- Teen dating violence

**อ้างอิง**

**แหล่งข้อมูลอื่น**
 แหล่งข้อมูลในประเทศไทย-  ความรุนแรงในครอบครัว date=2018-03-05  จาก ศูนย์บริการข้อมูล สสส.-  มูลนิธิศูนย์พิทักษ์สิทธิเด็ก เบอร์โทร 0-2412-1196-  ศูนย์ช่วยเหลือสังคม date=2018-02-10  สายด่วน 1300
 แหล่งข้อมูลในประเทศแคนาดา-  RespectED date=2011-07-16 , Provided by the Canadian Red Cross, give information to teens, parents, and teachers about abuse in dating relationships.
 แหล่งข้อมูลในสหราชอาณาจักร-  The Hideout-  Women's Aid-  Respect
 แหล่งข้อมูลในสหรัฐอเมริกา-  Center for Relationship Abuse Awareness-  National Domestic Violence Hotline-  ACADV.org date=2002-10-08  - created by the Alabama Coalition Against Dating Violence, provides a Dating Bill of Rights.-  Jennifer Ann.org - provides free educational materials to schools and groups and sponsors video game contests about teen dating violence from Jennifer Ann's Group.-  Love Is Not Abuse.org - sponsored by Liz Claiborne, provides educational materials.-  Love Is  Respect.org - runs the National Teen Dating Abuse Helpline.-  National Youth Violence Prevention Center date=2010-01-07  - offers articles and fact sheets.-  The Safe Space.org date=2019-08-02  - created by Break the Cycle, offers information and allows teens to submit questions.
หมวดหมู่:ความรุนแรง
หมวดหมู่:ความรุนแรง